ফায়ার সার্ভিস ও সিভিল ডিফেন্স হতে সারা দেশের গুরুত্বপূর্ণ মার্কেট, হাসপাতালসহ বিভিন্ন প্রতিষ্ঠানে অগ্নি নির্বাপণ ব্যবস্থা রাখার জন্য চিঠি দিয়ে তাগাদা দেয়া হচ্ছে। আগুন মোকাবেলায় দেয়া হচ্ছে প্রশিক্ষণ। তারপর ও সিংহভাগ প্রতিষ্ঠানই তা আমলে নিচ্ছে না। আবার সচেতনতার অভাবেই বহু অগ্নিকাÐ ঘটছে। ফায়ার সার্ভিসকে খবর দেয়া হচ্ছে বিলম্বে। এতে ক্ষয়ক্ষতি ও প্রাণহানি বাড়ছে। প্রয়োজনীয় সচেতনতা যেমন অগ্নিকাÐ কমাতে পারে তেমনি দ্রæত ফায়ার সার্ভিসকে খবর দেয়া হলে প্রাণহানি এবং সম্পদের ক্ষয়ক্ষতি কমানো সম্ভব। তাছাড়া অগ্নিকাÐের ব্যাপারে দেশের সকল পেশাশ্রেণির মানুষকে সচেতন হতে হবে। যেহেতু দেশের অগ্নিকাÐের বেশিরভাগ ঘটনা ঘটে বৈদ্যুতিক শর্ট সার্কিট থেকে সেই হিসাবে আমাদের দেশের প্রতিটি জায়গার বিদ্যুৎ সংযোগের ব্যাপারে সবচেয়ে বেশি দৃষ্টি রাখতে হবে। মাঝে মাঝে আমাদের প্রতেকের বিদ্যুৎ লাইন পরীক্ষা করে দেখতে হবে। কোথাও কোনো গোলযোগ আছে কিনা। বিশেষ করে মেইল-ফ্যাক্টরি, বড় বড় শপিংমলগুলোর বেলায় আরও বেশি নজর দিতে হবে। দেশের প্রতিটি বড় বড় প্রতিষ্ঠানের কর্মকর্তা ও কর্মচারীদেরকে আগুন নিভানোর প্রশিক্ষণ দিতে হবে। আমাদের দেশের আগুনে পুরে বেশি ক্ষয়-ক্ষতির কারণ হলো সঠিক সময়ে ফায়ার সার্ভিসকে খবর না দেয়া, অপরদিকে খবর দিলেও রাস্তা-ঘাটের সমস্যার কারণে সঠিক সময়ে ফায়ার সার্ভিস জায়গা মতো পৌঁছতে না পারা।